මැග්නීට්ස්කි පණත
පූර්වයේ රුසියාව සහ මෝල්ඩෝවා ජැක්සන් -වානික් සමාලෝපනය සහ  සර්ගේයි මැග්නීට්ස්කි නියාම නීති වගකීම් පණත 2012 ලෙසින් හැඳින්වුනු, මැග්නීට්ස්කි පණත,  යනු  නොවැම්බර්–දෙසැම්බර් 2012 දී එ.ජ. කොංග්‍රස් මණ්ඩලය විසින් සම්මත කරගන්නාලද ද්විපක්ෂ පණත් කෙටුම් පතකි. 2012, දෙසැම්බර් 14 දිනදී මෙම පණත ජනාධිපති බැරක් ඔබාමා විසින් අත්සන යොදා නීතිය බවට පත් කෙරිණි.

ඉතිහාසය
2009දී, නීතිඥ සහ විගණක සර්ගේයි මැග්නීට්ස්කි, මොස්කව් සිපිරිගෙයක මියගියේ රුසියානු බදු නිලධාරින් සම්බන්ධ වංචාවක් පිළිබඳ විමර්ශනය කිරීමෙන් පසුවයි.

නීතිය
2012 ජූනි හිදී, මන්ත්‍රී මණ්ඩල විදේශ කටයුතු කාරක සභාව විසින් සර්ගේයි මැග්නීට්ස්කි නියාම නීති වගකීම් පණත 2012 (H.R. 4405) ලෙසින් පණත සම්මත කර ගන්නා ලදි. පණතෙහි ප්‍රධාන අභිලාෂය වූයේ, එක්සත් ජනපදයට ඔවුන් ඇතුළුවීම සහ එක්සත් ජනපදයෙහි ඔවුන්ගේ බැංකු  ගිණුම් භාවිතා කිරීම වැලැක්වීමෙන්, සර්ගේයි මැග්නීට්ස්කිගේ මරණයට වග කිය යුතු යැයි සැලකෙන රුසියානු නිලධාරීන්ට දඬුවම් ලබා දීමය. මෙම පණත් කෙටුම් පත සෙනෙට් මණ්ඩල මඬුල්ලක් විසින් ඊළඟ සතියේදී සාකච්ඡාවට ගැනීමට නියමිතව තිබූ අතර ජාත්‍යන්තර සබඳතාවන්හී උච්ච වෙමින් පැවති ආවේගයන් හමුවේ පුළුල් අවධානයට යොමු වෙමින් පැවතිණි.

ආශ්‍රිත